ai4bharat/Pralekha huggingface dataset:
পরিবেশওঅরণ্যমন্ত্রক
জলাভূমি জীববৈচিত্র্য এবং ইকো সিস্টেম পরিষেবাগুলির সমন্বিত ব্যবস্থাপনার জন্য তহবিল বরাদ্দ
নতুন দিল্লি, ১০ ফেব্রুয়ারি, ২০২২
গ্লোবাল এনভায়ারমেন্ট ফেসিলিটিএর আওতায় জলাভূমি জীববৈচিত্র্য এবং ইকো সিস্টেম পরিষেবাগুলির সমন্বিত ব্যবস্থাপনা  প্রকল্পে অর্থ বরাদ্দ করা হয়েছে । ৫ বছরের মেয়াদে এই প্রকল্পে ৩১.১৩ কোটি টাকা মঞ্জুর করা হয়েছে । কেরালার সাস্তমকোটা হ্রদ, পাঞ্জাব হরিকে হ্রদ এবং বিহারের কাবর তাল হ্রদ এই প্রকল্পে অন্তর্ভুক্ত হয়েছে । এর জন্য জিইএফ ট্রাস্ট তহবিল থেকে ১৯.০২ কোটি টাকা বরাদ্দ করা হয়েছে । এই প্রকল্প অনুমোদনের পর থেকে নিয়মিত ভিত্তিতে কার্য পরিকল্পনা গ্রহণ ও পর্যবেক্ষণ চালানো হয়ে থাকে । এরজন্য একটি প্রজেক্ট ম্যানেজমেন্ট ইউনিট এবং ন্যাশনাল প্রজেক্ট স্টিয়ারিং কমিটি গঠন করা হয়েছে । ১৬টি আন্তর্জাতিক গুরুত্ব সম্পন্ন জলাভূমি শনাক্তকরণ ও পরিচালনার জন্য ব্যবস্থা গ্রহণ করা হয়েছে । বাস্তুতন্ত্র, জীববৈচিত্র্য রক্ষায় সরকার যথাযথ উদ্যোগ নিয়েছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন পরিবেশ বন ও জলবায়ু পরিবর্তন দফতরের প্রতিমন্ত্রী শ্রী অশ্বিনী কুমার চৌবে ।
CG/SS/RAB
(Visitor Counter : 84
বিজ্ঞানওপ্রযুক্তিমন্ত্রক
আইএনএসটির মৃগী রোগের চিকিৎসায় ন্যানো টেকনোলজি ব্যবহার করে কম খরচে রুফিনামাইডের উৎপাদনের পদ্ধতি উদ্ভাবন
নয়াদিল্লি, ২৪ জুন, ২০২০
কেন্দ্রীয় বিজ্ঞান ও প্রযুক্তি দপ্তরেরস্বশাসিত সংস্থা ইন্সটিটিউট অফ ন্যানো সায়েন্স অ্যান্ড টেকনোলজি  –র বিজ্ঞানীরা ন্যানো টেকনোলজি ব্যবহার করে মৃগী রোগের চিকিৎসায় কম খরচে রুফিনামাইড উৎপাদনের পদ্ধতি উদ্ভাবন করেছেন। নতুন প্রযুক্তি ব্যবহারে এই ওষুধটি তৈরিতে বেশি খরচ হবে না।
রুফিনামাইড তৈরিতে পুনর্ব্যবহারযোগ্য কপার অক্সাইড অনুঘটক তৈরি, হয়। বর্তমানে মৃগী রোগের ওষুধের উৎপাদন প্রক্রিয়ায় ১, ৫-রিজিওআইসোমার উৎপন্ন হয়, যা এই ওষুধের উৎপাদন ব্যয় বাড়িয়ে দেয়। এর জন্য এক ধরনের জৈব দ্রাবকের প্রয়োজন হয়, যেগুলি উচ্চ তাপমাত্রায় দ্রবীভূত অনুঘটককে আলাদা করে। এই প্রক্রিয়ার ফলে স্বাভাবিকভাবেই উৎপাদন ব্যয় অনেকটাই বেড়ে যায়।
বিজ্ঞানীরা কপার সালফেট অনুঘটককে ব্যবহার না করে অতিক্ষুদ্র ৩-৫ ন্যানো মিটার আয়তনের বিশেষ ধরনের কপার ব্যবহার করে দেখেছেন রুফিনামাইডের উৎপাদন খরচ অনেকটাই হ্রাস পেয়েছে। নতুন এই অনুঘটকটি শুধু যে রুফিনামাইড তৈরির ক্ষেত্রেই ব্যবহার করা যাবে তা নয়, এগুলি অন্যান্য জৈব বিক্রিয়াতেও ব্যবহার করা সম্ভব। ফলে, নতুন এই অনুঘটকটিকে বিভিন্ন গবেষণার কাজে বাণিজ্যিকভাবে ব্যবহার করা যেতেই পারে। বর্তমানে খুব কম সংস্থাই মৃগী রোগের মূল্যবান ওষুধটি তৈরি করে, যা এই রোগে আক্রান্তদের সারা জীবনই খেতে হয়। আইএনএসটি-র গবেষকদের নতুন এই অনুঘটক উদ্ভাবনের ফলে ওষুধ প্রস্তুতকারী সংস্থাগুলি কম খরচেই এই ওষুধটি প্রস্তুত করতে পারবে। যার ফলে, রোগীরা স্বল্প মূল্যে এই ওষুধ কিনতে পারবেন।
CG/CB/SB
(Visitor Counter : 147
আয়ুষ
আয়ুষ ইনস্টিটিউট এনএবিএল- এর স্বীকৃতি পেয়েছে
এনএআরআইপি, সিসিআরএএস-এর মাধ্যমে আয়ুষের স্বাস্থ্য সেবা প্রচেষ্টায় একটি বড় সাফল্য
নতুন দিল্লি, ০৮ জুন, ২০২২
কেরালার চেরুথুরুথির ন্যাশনাল আয়ুর্বেদ রিসার্চ ইনস্টিটিউট ফর পঞ্চকর্ম'র বায়োকেমিস্ট্রি এবং প্যাথলজি বিভাগ ক্লিনিক্যাল ল্যাবরেটরি পরিষেবার জন্য ন্যাশনাল অ্যাক্রেডিটেশন বোর্ড ফর টেস্টিং এন্ড ক্যালিব্রেশন ল্যাবরেটরিজ, এনএবিএল, এমটি'র স্বীকৃতি লাভ করেছে।
ন্যাশনাল আয়ুর্বেদ রিসার্চ ইনস্টিটিউট ফর পঞ্চকর্ম হচ্ছে ভারত সরকারের আয়ুষ মন্ত্রকের অধীন সেন্ট্রাল কাউন্সিল ফর রিসার্চ ইন আয়ুর্বেদিক সায়েন্সেসের একটি প্রাচীন গবেষণা কেন্দ্র। সেন্ট্রাল কাউন্সিল ফর রিসার্চ ইন আয়ুর্বেদিক সাইন্সেস- এর অধীনে এই কেন্দ্রটি ভারতের একমাত্র আয়ুর্বেদ গবেষণা কেন্দ্র যেটি এনএবিল-এর স্বীকৃতি লাভ করেছে।
গত ৭ জুন সেন্ট্রাল কাউন্সিল ফর রিসার্চ ইন আয়ুর্বেদিক সায়েন্সেসের মহানির্দেশক অধ্যাপক রবি নারায়ণ আচার্য এনএবিল স্বীকৃত এই ল্যাবরেটরির আনুষ্ঠানিক উদ্বোধন করেছেন। ওই অনুষ্ঠানে পৌরোহিত্য করেন ন্যাশনাল আয়ুর্বেদ রিসার্চ ইনস্টিটিউট ফর পঞ্চকর্ম-র অধিকর্তা ডক্টর ডি সুধাকর।
উল্লেখ্য এই কেন্দ্রে প্রতিবছর ৮০ হাজারেরও বেশি ব্যক্তি চিকিৎসার সুযোগ গ্রহণ করেন। এখানকার আধুনিক মানের ল্যাবরেটরিতে স্বয়ংক্রিয় বায়োকেমিস্ট্রি অ্যানালাইজার থেকে শুরু করে, হেমাটোলজি অ্যানালাইজার, এলাইজা সিস্টেম সবই রয়েছে।
CG/ SB
(Visitor Counter : 95
স্বাস্থ্যওপরিবারকল্যাণমন্ত্রক
কোভিড-১৯ বিষয়ক সাম্প্রতিক তথ্য
নতুন দিল্লি, ১৮ মার্চ, ২০২২
দেশব্যাপী টিকাকরণ অভিযানের আওতায় এপর্যন্ত ১৮০.৯৭ কোটি ডোজেরও বেশি টিকা দেওয়া হয়েছে
ভারতে বর্তমানে চিকিৎসাধীন রোগীর সংখ্যা ২৯ হাজার ১৮১
মোট করোনা রোগীর ০.০৭ শতাংশ উপসর্গযুক্ত
করোনা থেকে সুস্থতার হার ৯৮.৭৩ শতাংশ
গত ২৪ ঘণ্টায় করোনা থেকে সুস্থ হয়েছেন ৩ হাজার ৯৯৭ জন। এই নিয়ে মোট করোনামুক্ত মানুষের সংখ্যা হল ৪ কোটি ২৪ লক্ষ ৫৮ হাজার ৫৪৩
গত ২৪ ঘণ্টায় করোনা আক্রান্ত হয়েছেন ২ হাজার ৫২৮ জন
দৈনিক সংক্রমণের হার ০.৪০ শতাংশ
সাপ্তাহিক সংক্রমণের হার ০.৪০ শতাংশ
২৪ ঘণ্টায় ৬ লক্ষ ৩৩ হাজার ৮৬৭টি নমুনা পরীক্ষা করা হয়েছে। এই নিয়ে এপর্যন্ত মোট ৭৮.১৮ কোটি নমুনা পরীক্ষা করা হল
CG/SD/SKD/
(Visitor Counter : 97
প্রধানমন্ত্রীরদপ্তর
রানী ভেলু নাচিয়ারের জন্মদিনে প্রধানমন্ত্রীর শ্রদ্ধার্ঘ্য
নয়াদিল্লি, ০৩ জানুয়ারি, ২০২২
প্রধানমন্ত্রী শ্রী নরেন্দ্র মোদী রানী ভেলু নাচিয়াকে তাঁর জন্মদিনে শ্রদ্ধা নিবেদন করেছেন।
এক ট্যুইটে প্রধানমন্ত্রী বলেছেন, “সাহসী রানী ভেলু নাচিয়ার’কে তাঁর জন্মদিনে স্মরণ করি। তাঁর অদম্য সাহস আগামী প্রজন্মকে অনুপ্রাণিত করবে। ঔপনিবেশকতার বিরুদ্ধে যে লড়াই তিনি করেছেন, এর মধ্য দিয়ে তাঁর দৃঢ় অঙ্গীকার প্রতিফলিত। আমাদের নারী শক্তির ভাবনাকে তিনি আরও শক্তিশালী করেছেন”।
CG/CB/SB
(
প্রধানমন্ত্রীরদপ্তর
হিমাচল প্রদেশের বিভিন্ন প্রকল্প সম্পর্কে নাগরিকদের মতামত ও মন্তব্যের জবাব দিলেন প্রধানমন্ত্রী
নয়াদিল্লি, ৫ অক্টোবর, ২০২২
কয়েকটি প্রকল্পের শিলান্যাস উপলক্ষে হিমাচল প্রদেশ যাওয়ার পথে বিভিন্ন কেন্দ্রীয় প্রকল্প সম্পর্কে নাগরিকদের মতামত ও মন্তব্যের জবাব দিয়েছেন প্রধানমন্ত্রী শ্রী নরেন্দ্র মোদী।
বিলাসপুরে এইমস-এর শিলান্যাস প্রসঙ্গে এক মন্তব্যের জবাবে শ্রী মোদী এক ট্যুইট বার্তায় বলেছেন :
“সারা ভারতের ক্ষেত্রেই একথা প্রযোজ্য। দেশের টিয়ার-২ ও টিয়ার-৩ শহর এবং সেইসঙ্গে উচ্চাভিলাষী জেলাগুলির প্রতি বিশেষভাবে নজর দেওয়া হচ্ছে যাতে সেগুলি আরও উন্নত হয়ে উঠতে পারে।” https://t.co/rDfcW44vox
দেশের বিভিন্ন অঞ্চলে আরও বেশি সংখ্যায় মেডিকেল কলেজ স্থাপন প্রসঙ্গে এক নাগরিকের মন্তব্যে সাড়া দিয়ে শ্রী মোদী ট্যুইট বার্তার মাধ্যমে বলেছেন :
“আমাদের কর্মপ্রচেষ্টার মধ্যে রয়েছে দেশে আরও বেশি সংখ্যাক মেডিকেল কলেজ স্থাপন এবং আঞ্চলিক ভাষায় শিক্ষার প্রসার। নতুন চিকিৎসকদের কাছে এ এক গর্বের ঘটনা।” https://t.co/uQmES1xOPM
এইভাবেই কেন্দ্রীয় সরকারের বিভিন্ন প্রকল্প সম্পর্কে মতামত ও মন্তব্যগুলির জবাব দিয়েছেন প্রধানমন্ত্রী।
PG/SKD/DM/
(
জলশক্তি মন্ত্রক
নদী দূষণ
নয়াদিল্লি, ০৩ ফেব্রুয়ারি, ২০২২
শহর/মফঃস্বলের অপরিশোধিত ও আংশিকভাবে শোধিত পয়ঃনিষ্কাশন, শিল্পের বর্জ্য দেশের নদীগুলিতে এসে মেশায় এবং বর্জ্য শোধনাগারের পরিচালন ও রক্ষণাবেক্ষণের সমস্যার কারণে নদী দূষণ ক্রমশ বাড়ছে। এক্ষেত্রে রাজ্য/কেন্দ্রশাসিত অঞ্চল, স্থানীয় প্রশাসন এবং শিল্প সংস্থাগুলির দায়িত্ব হ’ল - নদ-নদী, অন্যান্য জলাশয়, উপকূলীয় জলাভূমি বা জমিতে বর্জ্য মিশ্রিত জল ফেলার আগে নির্ধারিত নিয়মে পরিশোধন করা। শিল্পের বর্জ্য এবং পুজোয় ব্যবহৃত সামগ্রী যাতে জলে না মেশে তাও নিশ্চিত করতে হবে।
পরিবেশ সুরক্ষা আইন, ১৯৮৬ এবং জল দূষণ প্রতিরোধ ও নিয়ন্ত্রণ আইন, ১৯৭৪ – এর বিধান অনুযায়ী, শিল্প সংস্থাগুলিকে বর্জ্য শোধনাগার স্থাপন করতে হবে। তাদের নিষ্কাশিত জল নদীতে মেশার আগে পরিশোধন করতে হবে। কেন্দ্রীয় দূষণ নিয়ন্ত্রণ পর্ষদ, রাজ্য দূষণ নিয়ন্ত্রণ পর্ষদ এবং দূষণ নিয়ন্ত্রণ কমিটি বর্জ্য নিষ্কাশনের মানগুলির বিষয়ে পরীক্ষা করে দেখবে।
কেন্দ্রীয় দূষণ নিয়ন্ত্রণ পর্ষদ উৎসবের সময় নদীতে প্রতিমা বিসর্জন এবং অন্যান্য পুজো সামগ্রী ফেলার বিষয় নিয়ে নির্দেশিকা জারি করেছে। ন্যাশনাল গ্রিন ট্রাইব্যুনাল সংশ্লিষ্ট জেলাশাসক ও অন্যান্য কর্তৃপক্ষকে নদীতে প্রতিমা বিসর্জনের কারণে দূষণ রোধ করতে কেন্দ্রীয় দূষণ নিয়ন্ত্রণ পর্ষদের নির্দেশিকা বাস্তবায়িত করার নির্দেশ দিয়েছে। গণেশ চতুর্থী, দুর্গা পুজো, দীপাবলী, বিশ্বকর্মা পুজোর মতো উৎসবের সময় নদী ও জলাশয়ে প্রতিমা বিসর্জনের উপর নিষেধাজ্ঞা আরোপ করা হয়েছে। কারণ, এতে জল দূষণের মাত্রা যেমন বৃদ্ধি পায়, তেমনই জলের গুণমান ও জলজ প্রাণীর বাস্তুতন্ত্রের উপর প্রভাব ফেলে। ন্যাশনাল গ্রিন ট্রাইব্যুনালের নির্দেশ অনুসারে, রাজ্য/কেন্দ্রশাসিত অঞ্চলগুলিতে কেন্দ্রীয় স্তরের এ ধরনের কর্মপরিকল্পনা বাস্তবায়নের বিষয়ে নিয়মিত পর্যালোচনা করা হয়।
নমামি গঙ্গে কর্মসূচির আওতায় যমুনা নদীর অববাহিকায় প্রতিদিন ১ হাজার ৮৪০ মিলিয়ন লিটার ক্ষমতাসম্পন্ন পয়ঃনিষ্কাশন ব্যবস্থাপনা কেন্দ্র তৈরি করেছে। এ ধরনের ২৩টি প্রকল্পে ৪ হাজার ২৯০ কোটি টাকা অনুমোদন করা হয়েছে। এর মধ্যে ৬টি প্রকল্পের কাজ সম্পূর্ণ হয়েছে।
লোকসভায় আজ এক প্রশ্নের লিখিত উত্তরে একথা জানিয়েছেন, কেন্দ্রীয় জলশক্তি প্রতিমন্ত্রী শ্রী বিশ্বেশ্বর টুডু।
CG/SS/SB
(Visitor Counter : 1188
বিজ্ঞানওপ্রযুক্তিমন্ত্রক
নোভেল করোনা ভাইরাসের জিন বিন্যাস নিয়ে কাজ শুরু করলেন ভারতীয় বিজ্ঞানীরা
নতুনদিল্লি, ৮ এপ্রিল, ২০২০
নোভেল করোনা ভাইরাস একটি নতুন ভাইরাস। গবেষকরা এই ভাইরাসের বিভিন্ন দিক নিয়ে কাজ করছেন। বিজ্ঞান ও শিল্প গবেষণা কেন্দ্র  এর দুটি সংস্থা হায়দ্রাবাদ ভিত্তিক সেন্টার ফর সেলুলার এন্ড মলিকিউলার বায়োলজি  এবং নতুন দিল্লীর জিনোমিক্স এন্ড ইন্টেগ্রেটিভ বায়োলজি  নোভেল করোনা ভাইরাসের জিন বিন্যাস নিয়ে একযোগে কাজ শুরু করেছে।
জিন বিন্যাসের পুরো প্রক্রিয়াটির মাধ্যমে যে কোনো জৈবপদার্থের ডিএনএ-র বিন্যাস সম্পর্কে ধারণা পাওয়া যায়। যাঁরা করোনা ভাইরাসে সংক্রমিত হয়েছেন, তাঁদের নমুনাগুলির থেকে কিছু নমুনা এই জিন বিন্যাস গবেষণাগারে পাঠানো হয়েছে। সিসিএমবি-র নির্দেশক ডক্টর রাকেশ মিশ্র, বিজ্ঞান ও প্রযুক্তি দপ্তরের ইন্ডিয়া সাইন্স ওয়ার-কে জানিয়েছেন, এই বিন্যাস নির্ধারণ করতে বহু সংখ্যক নমুনার প্রয়োজন। এই দুটি সংস্থার ৩ – ৪ জন করে গবেষক পুরো বিষয়টি নিয়ে কাজ করছেন। তারা ২০০ – ৩০০ নমুনা এই কাজে ব্যবহার করছেন। পুণের ন্যাশনাল ইনস্টিটিউট অফ ভাইরোলজি -কে বিভিন্ন প্রান্ত থেকে এই ভাইরাস পাঠাতে বলা হয়েছে। যার ফলে এর জিন বিন্যাস সম্পর্কে একটি ব্যাপক এবং স্বচ্ছ ধারণা পাওয়া যাবে। ডক্টর মিশ্র জানিয়েছেন, আগামী ৩ – ৪ সপ্তাহের মধ্যে এই জিন বিন্যাস সম্পর্কে স্পষ্ট ধারণা পাওয়া যাবে বলে আশা করা হচ্ছে। তার ফলে আইসোলেশনে রাখা ব্যক্তিদের ক্ষেত্রে নতুন ব্যবস্থা নেওয়া যাবে।
এনআইভি, নমুনা পরীক্ষার ক্ষমতা বাড়িয়েছে। বহু সংখ্যক মানুষের নমুনা এখন পরীক্ষা করা হচ্ছে। এর ফলে সংক্রমিতদের চিহ্নিত করে তাদের আইসোলেশন অথবা কোয়ারান্টাইনে পাঠাতে সুবিধা হচ্ছে।
(CG/CB
প্রতিরক্ষামন্ত্রক
ই-ছাউনি প্রকল্পের আওতায় ক্যান্টনমেন্ট বোর্ডের নাগরিকদের জন্য জিআইএস ভিত্তিক স্বয়ংক্রিয় জল সরবরাহ ব্যবস্থা
নতুন দিল্লি, ২০ ডিসেম্বর, ২০২১
প্রতিরক্ষা মন্ত্রী শ্রী রাজনাথ সিং ডিফেন্স এস্টেট দিবস ২০২১ উপলক্ষে সম্প্রতি ক্যান্টনমেন্ট বোর্ডগুলির নাগরিকদের জন্য জিআইএস ভিত্তিক স্বয়ংক্রিয় জল সরবহার ব্যবস্থার সূচনা করেছেন।
জিআইএস ভিত্তিক স্বয়ংক্রিয় জল সরবরাহ ব্যবস্থা উদ্ভাবন করেছে ভাস্করাচার্য ইনস্টিটিউট ফর স্পেস অ্যাল্পিকেশন্স অ্যান্ড জিও ইনফরমেটিক্স । প্রতিরক্ষা সচিব এবং দিল্লির ডিফেন্স এস্টেটের মহানির্দেশকের তত্ত্বাবধানে ক্যান্টনমেন্ট বোর্ডের নাগরিকদের জন্য জিআইএস ভিত্তিক এই জলসরবরাহ ব্যবস্থা গড়ে তোলা হয়েছে।
ক্যান্টনমেন্ট বোর্ডগুলির নাগরিকদের জল সরবরাহের ক্ষেত্রে এই ব্যবস্থা অত্যন্ত কার্যকর। এই ব্যবস্থার মাধ্যমে ক্যান্টনমেন্ট বোর্ডগুলির নাগরিকরা সহজেই জল সরবরাহ সংযোগ চিহ্নিত করতে পারবেন। এমনকি এই ব্যবস্থার মাধ্যমে স্বয়ংক্রিয়ভাবে নিটকবর্তী জলসরবরাহ পাইপলাইন খুঁজে পাওয়া যাবে। সেই সঙ্গে সমস্ত জল সরবরাহ পাইপের বহন ক্ষমতা নিরূপণ করা যাবে। নির্দিষ্ট জায়গার ওপর ভিত্তি করে এই ব্যবস্থার সাহায্যে অন্য একটি স্থানের দূরত্ব হিসেব করা যাবে। এই ধরণের ব্যবস্থার মাধ্যমে জল সংযোগ নেওয়ার জন্য আবেদনকারীদের মাশুল দিতে হবে এবং তা অনলাইনে মেটানো যাবে।
আধুনিক এই ব্যবস্থায় অনলাইনে জল সংযোগের অনুমতি দেওয়া সম্ভব হবে। জল সংযোগের অনুমতি দেওয়ার সঙ্গে সঙ্গে ক্যান্টনমেন্ট বোর্ডের সংশ্লিষ্ট বিভাগ নির্দিষ্ট সময়সীমার মধ্যে জল সংযোগের বন্দোবস্ত সুনিশ্চিত করবে। জিআইএস ভিত্তিক জল সরবরাহের স্বয়ংক্রিয় এই ব্যবস্থা অত্যন্ত ব্যবহার-বান্ধব, কার্যকর এবং স্বচ্ছ্ব।
জিআইএস ভিত্তিক জল সরবরাহের ক্ষেত্র এধরণের স্বয়ংক্রিয় ব্যবস্থা দেশে এই প্রথম। ন্যূনতম সরকার এবং সর্বাধিক সুপ্রশাসন – এই ধারণাকে ভিত্তি করেই সমগ্র ব্যবস্থা পরিচালিত হচ্ছে। জল সংযোগের আবেদন বা ছাড়পত্র প্রক্রিয়া অনলাইনে পরিচালিত হওয়ার দরুন এখানে মানুষের কোনো ভূমিকা নেই।
প্রচলিত জল সরবরাহ ব্যবস্থায় নাগরিকদের স্থানীয় স্বশাসিত সংস্থাগুলির কাছে আবেদন জমা করতে হয়। এরপর আবেদনপত্র মঞ্জুর হতে বেশ কিছুটা সময় লাগে। এমনকি জল সংযোগের মাশুল অফলাইনে জমা করতে হয়। কিন্তু এর পরেও কবে জল সংযোগ পাওয়া যাবে তার নির্দিষ্ট কোনো সময়সীমা থাকে না। ই-ছাউনি পোর্টালের সঙ্গে সহযোগিতায় বিআইএসএজি প্রতিষ্ঠান সাফল্যের সঙ্গে জিআইএস ভিত্তিক স্বয়ংক্রিয় জল সরবরাহ ব্যবস্থা রূপায়ণ করছে।
উল্লেখ করা যেতে পারে, গত ১৬ ডিসেম্বর ডিফেন্স এস্টেট দিবস উদযাপন করা হয়।
CG/BD/SKD/
(Visitor Counter : 99
প্রধানমন্ত্রীরদপ্তর
ওড়িশা সরকারের মন্ত্রী নব কিশোর দাসের প্রয়াণে শোকপ্রকাশ প্রধানমন্ত্রীর
নতুন দিল্লি, ২৯ জানুয়ারী, ২০২৩
প্রধানমন্ত্রী শ্রী নরেন্দ্র মোদী ওড়িশা সরকারের মন্ত্রী নব কিশোর দাসের প্রয়াণে গভীর শোকপ্রকাশ করেছেন।
প্রধানমন্ত্রী এক ট্যুইটবার্তায় বলেন; “ওড়িশা সরকারের মন্ত্রী নব কিশোর দাসের দুর্ভাগ্যজনক মৃত্যুতে আমি মর্মাহত। দু:খের এই মুহুর্তে আমি তাঁর পরিবার-পরিজনের প্রতি সমবেদনা জানাই। ওম শান্তি”।
AC / PM/AG
(
ক্ষুদ্র, অতিক্ষুদ্রওমাঝারিশিল্পমন্ত্রক
গ্রামীণ, কৃষি ও উপজাতি ক্ষেত্রে ক্ষুদ্র ব্যবসায় ক্ষুদ্র আর্থিকপ্রতিষ্ঠানে অর্থের যোগানোর জন্য একটি নীতির প্রয়োজন : শ্রী নীতিন গড়করি
নয়াদিল্লী, ২০ জুলাই, ২০২০
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ এবং সড়ক ও পরিবহণ মন্ত্রী শ্রী নীতিন গড়করি জানিয়েছেন মৎস্যজীবি, ফেরিওয়ালা, রিকশাচালক, সব্জি বিক্রেতা, গরিব, স্বনির্ভর গোষ্ঠী ইত্যাদি শ্রেণীর মানুষদের আর্থিকভাবে স্বাবলম্বী করে তুলতে একটি নীতি বা মডেলের প্রয়োজন রয়েছে । রবিবার ভিডিও কনফারেন্সের মাধ্যমে তিনি ‘অতিক্ষুদ্র, ক্ষুদ্র ও মাঝারি শিল্পোদ্যোগ এবং জীবিকা নির্বাহের বিষয়ে সারা ভারত আইআইটি বিশ্ব সম্মেলন’-এ ভাষণ দিতে গিয়ে একথা জানান তিনি।
তিনি বলেছেন, দেশের বেশিরভাগ জনগোষ্ঠী মৎস্য চাষ, মৌমাছি পালন, বাঁশ উপাদন ইত্যাদি ক্ষেত্রের সাথে যুক্ত এবং আর্থিক ও সামাজিকভাবে তারা পিছিয়ে রয়েছেন। তাদের জন্য পর্যাপ্ত আর্থিক সহায়তার প্রয়োজন রয়েছে বলেও তিনি জানান। কেন্দ্রীয় মন্ত্রী বলেন, তারা কঠোর পরিশ্রমী, দক্ষ, মেধাবী এবং সৎ । কিন্তু অর্থের অভাবে তারা তাদের ব্যবসায় বা কাজে কোন উন্নতি করতে পারছেন না। সামান্য আর্থিক, প্রযুক্তিগত এবং বিপণন সহায়তা পেলে তারা তাদের ব্যবসা বা কাজের উন্নতি করতে পারেন। এতে গ্রামাঞ্চল, কৃষি ও উপজাতি অঞ্চেল কর্মসংস্থানের সুযোগ বৃদ্ধি পাবে এবং গড় অভ্যন্তরীণ উপাদনে শক্তি যোগাবে।
সামাজিক, অর্থনৈতিক ও শিক্ষাগতভাবে পিছিয়ে পরা উদ্যোক্তাদের সহায়তার জন্য এবং আর্থিক সহায়তা দানে একটি মডেল তৈরি করার বিষয়ে মতামত প্রদানের জন্য আহ্বান জানান শ্রী গড়করি। তিনি বলেন, এই মডেলটি স্বচ্ছ, দূর্ণীতিমুক্ত হতে হবে। এমনকি প্রযুক্তি নির্ভরভাবে পরিচালিত হতে হবে। নীতি আয়োগ এই মডেলটিকে অনুমোদন প্রদান করবে বলেও আশাপ্রকাশ করেন তিনি। এই মডেলটি অনুমোদিত হলে অর্থমন্ত্রক বাঁশ, মধু চাষ, বিকল্প জ্বালানী এবং অন্যান্য ক্ষেত্রের সঙ্গে জড়িত উদ্যোগগুলিকে সমর্থন যোগাতে পারে। নোবেল পুরস্কার বিজয়ী অধ্যাপক মহম্মদ ইউনূস প্রতিষ্ঠিত- বাংলাদেশের গ্রামীণ ব্যাঙ্ক যেভাবে কাজ করেছিল, আলোচনায় সেই প্রসঙ্গ তুলে ধরেন কেন্দ্রীয় মন্ত্রী।
(CG/SS/NS
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নয়াদিল্লি, ১০ মার্চ, ২০২২
দেশ জুড়ে টিকাকরণ অভিযানে এ পর্যন্ত ১৭৯ কোটি ৫৩ লক্ষ টিকা দেওয়া হয়েছে।
দেশে সুস্পষ্টভাবে কোভিড আক্রান্তের সংখ্যা বর্তমানে ৪৪ হাজার ৪৮৮।
দেশে সুস্পষ্টভাবে করোনায় আক্রান্তের হার বর্তমানে ০.১০ শতাংশ।
সুস্থতার হার বর্তমানে ৯৮.৭০ শতাংশ।
দেশে গত ২৪ ঘণ্টায় সুস্থ হয়েছেন ৬ হাজার ৫৫৪ জন। এর ফলে, মোট সুস্থতার সংখ্যা ৪ কোটি ২৪ লক্ষ ২০ হাজার ১২০।
দেশে গত ২৪ ঘণ্টায় নতুন করে আক্রান্ত ৪ হাজার ১৮৪ জন।
দৈনিক-ভিত্তিতে আক্রান্তের হার ০.৪৮ শতাংশ।
সাপ্তাহিক-ভিত্তিতে আক্রান্তের হার ০.৫৮ শতাংশ।
এ পর্যন্ত নমুনা পরীক্ষা করা হয়েছে ৭৭ কোটি ৬০ লক্ষ; গত ২৪ ঘণ্টায় নমুনা পরীক্ষা হয়েছে ৮ লক্ষ ৭৩ হাজার ৯৭৪টি।
CG/SS/SB
(Visitor Counter : 70
সংস্কৃতিমন্ত্রক
বিআইটিএম স্বাধীনতা দিবস উদযাপন উপলক্ষ্যে অনলাইনে ক্যুইজ প্রতিযোগিতা ও দেশাত্ববোধক রচনা প্রতিযোগিতার আয়োজন করছে
কলকাতা, ১২ আগস্ট, ২০২০
বিড়লা শিল্প ও কারিগরী সংগ্রহশালা  কেন্দ্রীয় সংস্কৃতি দপ্তরের অধীনস্থ একটি সংস্থা। স্বাধীনতা দিবস উদযাপন উপলক্ষ্যে বিআইটিএম একটি বিশেষ উদ্যোগ নিয়েছে। সংস্থাটি করোনা ভাইরাস সংক্রমণের জন্য অনলাইনে ছাত্রছাত্রীদের সঙ্গে স্বাধীনতা দিবস উদযাপন করবে।
১৫ আগস্ট সকাল ১০টায় জাতীয় পতাকা উত্তোলন ও বৃক্ষরোপন কর্মসূচির পাশাপাশি, অনলাইনে অষ্টম থেকে দ্বাদশ শ্রেণীর ছাত্রছাত্রীরা ক্যুইজ প্রতিযোগিতায় অংশ নিতে পারবে। উৎসাহী ছাত্রছাত্রীরা http://www.bitm.gov.in/ -এ সকাল ১১ টা থেকে সাড়ে ১১টার মধ্যে এই ক্যুইজ প্রতিযোগিতায় যোগ দিতে পারবে। প্রতিযোগিতার বিষয় ভারতের স্বাধীনতার ইতিহাস।
এছাড়াও দেশাত্মবোধক বিষয়ে একটি রচনা প্রতিযোগিতার আয়োজন করা হয়েছে। ‘তোমার জীবনে স্বদেশ প্রেম’ এই বিষয়ে ৫০০ শব্দের মধ্যে অষ্টম থেকে দ্বাদশ শ্রেণীর ছাত্রছাত্রীরা রচনা লিখতে পারবে। তাদের লেখা bitmeducationsection[at]gmail[dot]com এই ই-মেলে পিডিএফ ফরম্যাটে ১৫ তারিখ সকাল ১০টা থেকে বিকেল ৩টের মধ্যে পাঠাতে হবে।
ষষ্ঠ থেকে অষ্টম শ্রেণীর ছাত্রছাত্রীদের জন্য দেশাত্ববোধক কবিতা লেখার প্রতিযোগিতার আয়োজন করা হয়েছে। এই ছাত্রছাত্রীরা স্বাধীনতা দিবসের দিন সকাল ১০টা থেকে বিকেল ৩টের মধ্যে ১৪ লাইনের একটি কবিতা লিখে সেটিকে পিডিএফ ফরম্যাটে bitmeducationsection[at]gmail[dot]com-এই ই-মেলে পাঠাতে পারে।
SSS/CB/NS
(Visitor Counter : 10
সড়কপরিবহণওমহাসড়কমন্ত্রক
কোভিড-19 সঙ্কটকালেও কেন্দ্রীয় সড়ক পরিবহন এবং মহাসড়ক মন্ত্রক প্রতিদিন ২১.৬০ কিলোমিটার হারে সড়ক নির্মাণ করেছে। ২০২০-২১ বছরের প্রথম ছয় মাসে ৩৯৫১ কিলোমিটার সড়ক নির্মাণ করেছে মন্ত্রক
নতুন দিল্লী, ৯ই অক্টোবর, ২০২০
সড়ক পরিবহন এবং মহাসড়ক মন্ত্রক, ২০২০-২১ অর্থ বছরের প্রথম ছয় মাসে, দেশজুড়ে ৩৯৫১ কিলোমিটার সড়ক নির্মাণ সফলভাবে সম্পন্ন করেছে। কোভিড-19 সঙ্কটকালেও মন্ত্রক,প্রতিদিন ২১.৬০ কিলোমিটার হারের গতিতে সড়ক নির্মাণ করতে সক্ষম হয়েছে। চলতি অর্থবছরে,মন্ত্রক ১১,০০০ কিলোমিটার সড়ক নির্মাণের লক্ষ্যমাত্রা নিয়েছে।
(CG/PPM
স্বাস্থ্যওপরিবারকল্যাণমন্ত্রক
জনসংখ্যা সম্পর্কিত গবেষণাকেন্দ্রগুলিকে নিয়ে স্বাস্থ্য মন্ত্রকের জাতীয় স্তরের কর্মশিবির
নয়াদিল্লি, ৩০ মে, ২০১৯
স্বাস্থ্য মন্ত্রকের বিভিন্ন ফ্ল্যাগশিপ কর্মসূচিগুলি জনসমক্ষে আরও বেশি করে তুলে ধরার জন্য কেন্দ্রীয় স্বাস্থ্য ও পরিবারকল্যাণ মন্ত্রক জনসংখ্যা সম্পর্কিত গবেষণাকেন্দ্রগুলিকে নিয়ে দু’দিনের এক কর্মশিবির আয়োজন করেছে। এই ধরনের কর্মশিবির আয়োজনের উদ্দেশ্য হল, বাস্তব পরিস্থিতি বিবেচনায় রেখে একযোগে কাজ করা। নতুন দিল্লিতে আজ কর্মশিবির উদ্বোধন করে মন্ত্রকের সচিব শ্রীমতী প্রীতি সুদন বলেন, সময়ের সঙ্গে তাল মিলিয়ে আরও প্রাসঙ্গিক হয়ে ওঠার জন্য জনসংখ্যা সম্পর্কিত গবেষণা কেন্দ্রগুলির আত্মসমীক্ষার প্রয়োজন রয়েছে। তিনি আরও বলেন, স্থানীয় ও সমসাময়িক বিভিন্ন বিষয়ের প্রতি আরও গভীরভাবে চিন্তাভাবনা করার জন্য এ ধরনের অনুসন্ধান কেন্দ্রগুলিকে সঙ্ঘবদ্ধ হতে হবে যাতে গবেষণামূলক কাজকর্মে গতি আসে। এই উপলক্ষে শ্রীমতী সুদন, ২০১৭-১৮-র গ্রামীণ স্বাস্থ্য সংক্রান্ত পরিসংখ্যান এবং জনসংখ্যা সম্পর্কিত অনুসন্ধান কেন্দ্রগুলি পরিচালিত সমীক্ষামূলক প্রতিবেদন প্রকাশ করেন। অনুষ্ঠানে, মন্ত্রকের উচ্চপদস্থ আধিকারিকরা ছাড়াও রাজ্যস্তরীয় জনসংখ্যা সম্পর্কিত গবেষণা কেন্দ্রগুলির প্রতিনিধিরাও উপস্থিত ছিলেন।
শ্রীমতী সুদন জানান, ‘আয়ুষ্মান ভারত’ কেন্দ্রীয় সরকারের একটি ফ্ল্যাগশিপ প্রকল্প। এই প্রকল্পের দুটি উপাদান রয়েছে। একটি হল সুসংবদ্ধ প্রাথমিক স্বাস্থ্য পরিচর্যার জন্য স্বাস্থ্য ও রোগীকল্যাণ কেন্দ্র এবং দ্বিতীয়টি হল ‘প্রধানমন্ত্রী জন আরোগ্য যোজনা’। তিনি আরও জানান, ১.৫ লক্ষ প্রাথমিক চিকিৎসা পরিষেবা প্রতিষ্ঠানকে স্বাস্থ্য ও রোগীকল্যাণ কেন্দ্রে পরিণত করতে সরকার অঙ্গীকারবদ্ধ। এ ধরনের কেন্দ্রগুলি শহর ও গ্রামাঞ্চলের মানুষের কাছে আরও সহজে প্রাথমিক স্বাস্থ্য পরিচর্যার সুযোগ-সুবিধা পৌঁছে দেবে। জনসংখ্যা সম্পর্কিত গবেষণা কেন্দ্রগুলি তাদের অনুসন্ধানমূলক তথ্য ও পরিসংখ্যানের মাধ্যমে সরকারের এই উদ্যোগকে আরও সুদৃঢ় করতে পারে বলেও তিনি অভিমত প্রকাশ করেন। স্বাস্থ্য ও পরিবারকল্যাণ মন্ত্রক জাতীয় ও রাজ্যস্তরে বিভিন্ন কর্মসূচিও নীতিসমূহের সঙ্গে যুক্ত গবেষণামূলক কাজকর্মের মাধ্যমে গুরুত্বপূর্ণ তথ্য প্রদানের লক্ষ্যে ১৭টি রাজ্য ও কেন্দ্রশাসিত অঞ্চলে ১৮টি জনসংখ্যা সম্পর্কিত গবেষণা কেন্দ্রের নেটওয়ার্ক গড়ে তুলেছে।
উল্লেখ করা যেতে পারে, পরিবার পরিকল্পনা, জনসংখ্যার বৈশিষ্ট্য সম্পর্কে অনুসন্ধান, জৈবিক সমীক্ষা তথা জনসংখ্যা নিয়ন্ত্রণের বিভিন্ন উপায় সম্পর্কে অনুসন্ধানমূলক কাজকর্ম পরিচালনার লক্ষ্যে জনসংখ্যা সম্পর্কিত গবেষণা কেন্দ্রগুলি গড়ে তোলা হয়েছে। এখনও পর্যন্ত জনসংখ্যা সম্পর্কিত গবেষণা কেন্দ্রগুলি ৩,৬০০-রও বেশি সমীক্ষা পরিচালনা করেছে। এছাড়াও, মর্যাদাপূর্ণ বিভিন্ন আন্তর্জাতিক জার্নালে ১১০টিরও বেশি গবেষণাপত্র প্রকাশিত হয়েছে।
SSS/BD/DM
(Visitor Counter : 188
স্বাস্থ্যওপরিবারকল্যাণমন্ত্রক
ভারতে কোভিড টিকাকরণের পর রক্তক্ষরণ এবং রক্ত জমাট বাঁধার ঘটনা অত্যন্ত নগণ্য
নয়াদিল্লী, ১৭ মে, ২০২১
ভারতে কোভিড-১৯ টিকাকরণের পর রক্তক্ষরণ এবং রক্ত জমাট বাঁধার ঘটনা খুব কমই হয়েছে। কেন্দ্রীয় স্বাস্থ্য ও পরিবার কল্যাণ মন্ত্রককে টিকাকরণের পর বিরূপ প্রভাব হতে পারে এ সংক্রান্ত কমিটি- ন্যাশনাল অ্যাডভার্স ইভেন্ট ফলোইং ইমিউনিজেশন কমিটি  এ সংক্রান্ত একটি প্রতিবেদন জমা দিয়েছে। ভারতে যা কোভিশিল্ড নামে পরিচিত সেই অ্যাস্ট্রাজেনেকা- অক্সফোর্ড টিকা দেওয়ার পর কয়েকটি দেশে রক্ত জমাট বাঁধা সহ কিছু বিরূপ প্রভাবের খবর ১১ই মার্চ জানা যায়। সারা বিশ্বের এই উদ্বেগের সঙ্গে সাযুজ্য রেখে ভারতে এ বিষয়ে দ্রুত নিবিড় পর্যালোচনার সিদ্ধান্ত নেওয়া হয়।
তেশরা এপ্রিল ৭৫,৪৩৫,৩৮১টি টিকার ডোজ ভারতে দেওয়া হয়েছিল। ন্যাশনাল এইএসআই কমিটি মূল্যায়ণ করে দেখেছে সেদিন কোইউন পোর্টালে দেশের ৭৫৩টি জেলার মধ্যে ৬৮৪টি জেলায় টিকা নেওয়ার পর ২৩ হাজার জনের মধ্যে বিরূপ প্রভাব দেখা গিয়েছে। এদের মধ্যে মাত্র ৭০০ জনের  ওপর যে প্রভাব পরেছিল তা খানিকটা গুরুতর ছিল। এইএসআই কমিটি বিস্তারিতভাবে বিশ্লেষণ করে দেখেছে ৪৯৮টি ঘটনা ছিল উদ্বেগজনক যার মধ্যে ২৬ জনের ধমনীতে রক্ত জমাট বেঁধেছিল- এই পরিমাণ ১০ লক্ষ ডোজের মধ্যে ০.৬১টি।
কোভ্যাকসিন দেওয়ার পর রক্ত জমাট বাঁধার কোনো খবর পাওয়া যায়নি।
এইএসআই দেখেছে রক্ত জমাট বাঁধার এই ঝুঁকি ভারতে অত্যন্ত নগন্য। ভারতে যেখানে প্রতি ১০ লক্ষ ডোজের মধ্যে ০.৬১ জনের শরীরে রক্ত জমাট বাঁধার ঝুঁকি দেখা গেছিলো সেখানে ব্রিটেনে প্রতি ১০ লক্ষ ডোজে ৪ জনের এবং জার্মানীতে ১০ জনের মধ্যে এই প্রভাব পরেছে।
গবেষণায় দেখা গেছে দক্ষিণ ও দক্ষিণ পূর্ব এশিয়ার মানুষদের মধ্যে ইউরোপের তুলনায় রক্ত জমাট বাঁধার ঝুঁকি ৭০ শতাংশ কম। কেন্দ্রীয় স্বাস্থ্য ও পরিবার কল্যাণ মন্ত্রক স্বাস্থ্যকর্মী এবং যাঁরা টিকা নিচ্ছেন তাঁদের পরামর্শ দিয়েছে টিকা নেওয়ার ২০ দিনের মধ্যে যদি কারো রক্ত জমাট বাঁধার ঘটনা ঘটে তাহলে বিষয়টি যেন কর্তৃপক্ষের নজরে আনা হয়। মূলত কোভিশিল্ডের ক্ষেত্রেই এই সমস্যা দেখা দিচ্ছে। এরফলে যেসব লক্ষ্যণগুলি দেখা দেয় সেগুলি হল :
শ্বাসকষ্ট
বুকে ব্যাথা
হাতে-পায়ে ব্যাথা
যেখানে ইঞ্জেকশন দেওয়া হয়েছে তার আশেপাশে ত্বকের ওপর ছোট্ট ছোট্ট লাল দাগ
শরীরে ব্যাথা এবং বমি অথবা শুধু ব্যাথা
অতীতে বমি করতে করতে অথবা বমি না করে অচৈতন্য হওয়ার ইতিহাস
মাথা ব্যাথা সঙ্গে বমি হতেও পারে। এক্ষেত্রে মাইগ্রেনের সমস্যা অথবা ঘন ঘন মাথা ব্যাথার সমস্যা টিকা গ্রহিতার আগেও থাকতে পারে
শরীরের কোনো অঙ্গ অসাড় হয়ে পরা
কোনো কারণ ছাড়াই বমি হওয়া
চোখে ব্যাথা অথবা ঝাপসা দেখা কিংবা সবকিছু দুটো করে দেখা
মানসিক অবসাদে ভোগা
স্বাস্থ্য সংক্রান্ত অতীতের কোনো সমস্যা
কোভিড-১৯এর টিকা কোভিশিল্ড সংক্রমণ প্রতিহত করার ক্ষেত্রে অত্যন্ত গুরুত্বপূর্ণ ভূমিকা পালন করছে। ভারত সহ সারা বিশ্বে এই টিকা মৃত্যুর আশঙ্কা কমাচ্ছে। ২৭ এপ্রিল থেকে দেশে এ পর্যন্ত ১৩ কোটি ৪০ লক্ষের বেশি কোভিশিল্ড টিকা দেওয়া হয়েছে। স্বাস্থ্য মন্ত্রক টিকা নেওয়ার পর যে কোনো বিরূপ প্রভাবের বিষয়ে সবসময় নজর রাখছে।
CG/CB /NS
(Visitor Counter : 1537
ভারী শিল্প মন্ত্রক
নতুন প্রজন্মের যোগাযোগ সংক্রান্ত শীর্ষ বৈঠক ২০১৯
নয়াদিল্লি, ০৩ এপ্রিল, ২০১৯
২০১৯ – এর ২৭ থেকে ২৯ নভেম্বর জাতীয় রাজধানী অঞ্চলের মানেসরে একটি নতুন প্রজন্মের যোগাযোগ বিষয়ে শীর্ষ বৈঠক ২০১৯ – এর আয়োজন করা হবে। ইন্টারন্যাশনাল সেন্টার ফর অটোমোটিভ টেকনোলজি এই শীর্ষ বৈঠকের আয়োজন করবে। যোগাযোগের ক্ষেত্রে নতুন নতুন ধারণা, শিক্ষা, আন্তর্জাতিক অভিজ্ঞতা, উদ্ভাবন, ভবিষ্যতের প্রযুক্তি এবং পরিবেশ-বান্ধব প্রযুক্তি বিষয়ে মতবিনিময়ের লক্ষ্যেই এই শীর্ষ বৈঠকের আয়োজন করা হবে। মার্কিন যুক্তরাষ্ট্র, ইউরোপ, জাপান এবং অন্যান্য এশীয় দেশগুলির বৈজ্ঞানিক ও গবেষণা সংগঠন এবং টেস্টিং ল্যাবরেটরির বিশেষজ্ঞরা এই আন্তর্জাতিক সম্মেলনে যোগাযোগের ক্ষেত্রে অত্যাধুনিক এবং পরিবেশ-বান্ধব প্রযুক্তির অগ্রগতি বিষয়ে সংশ্লিষ্ট সকলকে অবহিত করবেন। এখানে বিভিন্ন দেশের ২,৫০০-রও বেশি বিশেষজ্ঞ অংশগ্রহণ করবেন। এছাড়া, ২৫০টিরও বেশি প্রয়োগমূলক প্রযুক্তি প্রদর্শন করা হবে। এর মাধ্যমে স্বয়ং-চালিত যানবাহন, বিদ্যুৎ-চালিত পরিবহণ, বিকল্প জ্বালানি ব্যবস্থা, অত্যাধুনিক পরিবহণ ব্যবস্থা, হাইড্রোজেন ফুয়েল সেল প্রযুক্তি, হাইড্রোজেন আইসি ইঞ্জিন সহ বিভিন্ন বিষয়ে হাতে-কলমে প্রয়োগমূলক প্রযুক্তি তুলে ধরা হবে।
CG/PB/SB
(Visitor Counter : 92
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্পে কর্মসংস্থান
নতুন দিল্লি, ১৪ ডিসেম্বর, ২০২১
পরিসংখ্যান ও কর্মসূচি রূপায়ণ মন্ত্রক শিল্পের বার্ষিক সমীক্ষার মাধ্যমে কর্মসংস্থান সহ উৎপাদন খাতের বিভিন্ন দিকের তথ্য প্রকাশ করেছে। এই রিপোর্ট অনুযায়ী শিল্পের বার্ষিক সমীক্ষায় খাদ্য প্রক্রিয়াকরণ খাতে গত তিন বছরে যে কর্মসংস্থানের সৃষ্টি হয়েছে তার বিবরণ নিম্নরূপ-
২০১৬-১৭ অর্থবছরে কর্মসংস্থানের সংখ্যা ১৮.৫৩ লক্ষ।
২০১৭-১৮ অর্থবছরে কর্মসংস্থানের সংখ্যা ১৯.৩৩ লক্ষ।
২০১৮-১৯ অর্থবছরে কর্মসংস্থানের সংখ্যা ২০.০৫।
সূত্র- শিল্প সংস্থার বার্ষিক সমীক্ষা বা অ্যানুয়াল সার্ভে অফ ইন্ডাস্ট্রিজ- ২০১৬-১৭, ২০১৭-১৮ এবং ২০১৮-১৯।
কর্মসংস্থানে কোন লক্ষ্যমাত্রা নির্ধারণ করা হয়নি। খাদ্য প্রক্রিয়াকরণ শিল্প মন্ত্রক প্রধানমন্ত্রী কিষান সম্পদ যোজনার বাস্তবায়ন করার উদ্দেশ্য হলো সরবরাহ শৃংখল, ম্যানেজমেন্ট পরিকাঠামো তৈরি করা থেকে শুরু করে মূল্যসংযোজন বৃদ্ধি করা কৃষকদের রিটার্ন প্রদান করা, কৃষি বহির্ভূত কর্মসংস্থানের সৃষ্টি করা প্রভৃতি। এছাড়াও মন্ত্রক সারাদেশে ২ লক্ষ মাইক্রোফুড প্রসেসিং এন্টারপ্রাইজ স্থাপন এবং আধুনিকীকরণের জন্য সরকার প্রধানমন্ত্রী ফর্মালাইজেশন অফ মাইক্রো ফুড প্রসেসিং এন্টারপ্রাইজ প্রকল্প বাস্তবায়িত করেছে।
আজ লোকসভায় এক লিখিত প্রশ্নের জবাবে খাদ্য প্রক্রিয়াকরণ শিল্প মন্ত্রকের প্রতিমন্ত্রী শ্রী প্রহ্লাদ সিং প্যাটেল এই তথ্য জানিয়েছেন।
CG/ SB
(Visitor Counter : 121